Lycoris Recoil

***Lycoris Recoil*** (japansk: リコリス・レコイル, romanisert *Rikorisu Rikoiru*) er en japansk animeserie lagt av studioene Spider Lily og Asaura. Programmet ble produsert av A-1 Pictures og ble sendt fra juli til september 2022. Animen – som finner sted i Tokyo – følger to unge, foreldreløse tenåringsjenter: Chisato Nishikigi og Takina Inoue, som ble begge rekruttert til organisasjonen Direct Attack (DA; engelsk, «direkte angrep») for å utføre attentater under «Lycoris»-programmet. Til hverdags jobber de to i en liten nabolagskafé utenfor sentrale Tokyo med Mika, kafésjefen og en tidligere DA-lærer; Mizuki Nakahara, en tidligere etterretningsagent hos DA; og Kurumi, en ung – men dyktig – hacker.

Animen fikk en egen adapsjon til manga lagt av Yasunori Bizen som begynte serialisering i Media Factory sitt mangamagasin *Monthly Comic Flapper* i september 2022. En avledet *[[light novel]]* med tittelen *Rikorisu Rikoiru Ōdinarī Deizu* (romanisert japansk, リコリス･リコイル,  «Lycoris Recoil – vanlige dager»), skrevet av Asaura og tegnet av Imigimuru, ble publisert av forlaget ASCII Media Works under merkenavnet Dengeki Bunko også i september 2022. En skuespilladapsjon av animeserien ble fremført i januar 2023. 

Serien distribueres av Sony sitt datterselskap Aniplex of America i Nord-Amerika med strømmerettigheter tildelt Crunchyroll, et annet datterselskap til Sony. Serien ble også kringkastet av Aniplus Asia i Sørøst-Asia og Adult Swim sitt kringkastingsmerke Toonami i USA der den ble sendt fra januar til april 2024.

## Handling
Takina Inoue er en medlem i Direct Attack, et helt kvinnelig heimevern som har i oppgave å bevare fred og ro over hele Japan ved å nøytralisere kriminelle og terroristiske trusler før de kommer frem i lyset. DA bestås primært av såkalte «Lycoris», som er unge og foreldreløse jenter trenet opp til å utføre diverse klandestine oppdrag, inkludert attentat og spionasje – alt dette i offentlighetas skygge, forkledde som skolejenter. 

Under en fordekt operasjon for å avskjære en stor våpenhandelsavtale adlød ikke Takina direkte ordre om å stanse handling og begynte å skyte vilkårlig mot fiendtlige styrker for å redde et annet Lycoris som ble tatt som gissel, noe som satte andre Lycoris med i operasjonen i fare. Som et resultat av handlingene hennes ble hun æreløst avskjediget fra stillinga hennes på DA-hovedkvarteret og sendt til en mindre viktig stasjon unna DA-hovedkvarteret for å arbeide med et 1. Lycoris ved navn Chisato Nishikigi, kjent av alle Lycoris for sine uovertrufne ferdigheter.

Stasjonen Takina ble sendt til er faktisk en fordekt DA-bransje ved navn «LycoReco», en liten nabolagskafé drevet av noen tidligere DA-ansatte. Med et sterkt ønske om å vende tilbake til hovedkvarteret så fort som mulig begynner Takina å samarbeide med Chisato om å drive kaféen mens freden beskyttet av DA og Lycoris utfordres av ei ny gruppe terrorister ledet av den mysteriøse konspiratoren Majima.

## Karakterer

### LycoReco

#### Chisato Nishikigi
Chisato Nishikigi (japansk: 錦木 千束, romanisert Nishikigi Chisato) er en superflink agent hos Direct Attack og et livlig vesen med lettsindig personlighet. Til hverdags jobber hun på LycoReco, en DA-bransje som også fungerer som en fusjonskafé med både vestlige og japanske tema. Rangert som DAs flinkeste Lycoris noensinne kan Chisato unnvike og veve rundt kuler selv på kort hold, ei ferdighet ansett som overmenneskelig. Hun bruker et våpen gitt til henne av Yoshimatsu, en medlem i det hemmelighetsfulle Alan-instituttet. Bemerkelsesverdig er at Chisato bruker kun gummikuler. Hun har et kunstig hjerte gitt til henne av Alan-instituttet for å forlenge livet hennes.

#### Takina Inoue
Takina Inoue (japansk: 井ノ上 たきな, romanisert Inoue Takina) er en alvorlig og selvsikker agent med skikkelig stor intelligens og enorme ferdigheter som et Lycoris. Etter at hun skjøt vilkårlig mot fiendtlige styrker under en operasjon ble hun sendt til LycoReco. Med et ønske om å gjeninnsettes i sin forrige stilling begynner hun å samarbeide med Chisato, Mika, Mizuki, og Kurumi på LycoReco i håp om å bevise hennes verdi til DA.

#### Mika
Mika (japansk: ミカ) er en eldre afrikansk-japansk mann og kafésjefen på LycoReco. Chisato ser på Mika som en farsfigur sammen med Yoshimatsu. I likhet med Yoshimatsu anså Mika henne som et våpen for drap, men etter å ha tenkt grundig gjennom følelsene hans ombestemte han seg og kastet bort det perspektivet. Han er en tidligere lærer i DA, men han støtter fortsatt organisasjonen ved å drive kaféen og ta vare på agenten dens Chisato. 

#### Mizuki Nakahara
Mizuki Nakahara (japansk: 中原 ミズキ, romanisert Nakahara Mizuki) er en medarbeider på LycoReco, venninne til Mika, og tidligere agent i DAs etterretningstjeneste. Hun fungerer oftest som fjernhjelp under LycoReco-operasjoner, men også feltagent dersom det kan lette oppdraget. Hun er desperat etter å finne en romantisk partner og takket ja til stillinga på LycoReco i håp om å møte en mann.

#### Kurumi
Kurumi (japansk: クルミ) er en dyktig hacker under kodenavnet «Walnut» (norsk: «valnøtt»). Hun er først introdusert iført ekornkostyme. Hun er ansvarlig for hackinga av DAs Radiata, en kraftig kunstig intelligens ansett som ugjennomtrengelig. Etter at livet hennes kom i fare grunnet rivalen hennes «Robota» ba henne om sikkerhetstjenester fra LycoReco, noe som førte til at hun forfalsket sin død i hendene på Robotas leiesoldater. Etter operasjonen gikk henne i skjul på LycoReco i bytte mot hackings- og etterretningstjenester under LycoReco-operasjoner. «Walnut» er faktisk navnet til en kunstig intelligens hun designet.

## Eksterne lenker
* 
*